Irány az ECDL

Vissza

# 3. Szövegszerkesztés

## Megoldások

A szövegszerkesztők osztályozása

76. oldal

1. Jegyzettömb – egyszerű szerkesztő, WordPad – szövegszerkesztő, Word – szövegszerkesztő

2. A professzionális szövegszerkesztő programokkal elvégezhető a karakterformázás (szín, méret, típus,...), oldalméretek állítása, hasábhasználat, stb, de az egyszerű szerkesztőkkel nem.

3. A hagyományos, postai levélíráshoz professzionális szövegszerkesztőt, az elektronikus levelezéshez levelező szoftvert (egyszerű szerkesztő) használunk. A levelek hivatalos és magánlevél csoportba sorolhatók. Ezek stílusa és tartalma lényegesen különböző.

Tipográfiai alapismeretek

81. oldal

1. Az A5-ös papír 148 × 210 mm-es, az A4-es hosszabbik oldalának felezésével állítható elő.

2. Az ábrának megfelelően:

a) szövegtükör

b) felső margó

c) jobb margó

d) alsó margó

e) bal margó

f) kötési margó

3. Sortávolság, bekezdés előtti és utáni térközállítást.

A dokumentumkészítés folyamata

87. oldal

1. A másolandó szövegrészt kijelöljük.

a) A vágólapra másoljuk (Szerkesztés / Másolás menüpont, vagy CTRL + C billentyűkombinációval, vagy a Szerkesztés eszköztár Másolás ikonjával).

b) A kívánt helyre beillesztjük (Szerkesztés / Beillesztés menüpont, vagy CTRL + V billentyűkombinációval, vagy a Szerkesztés eszköztár Beillesztés ikonjával).

2. A kijelölhetünk csak billentyűkkel, vagy csak az egérmutató húzásával, vagy a billentyűzet és az egér együttes használatával.

3. A vágólap adatok átvitelét teszi lehetővé. Az átvitelhez néhány utasítást lehet használni. Két utasítást, a Kivágást és a Másolást, amely objektumot helyez a vágólapra, és egyet, a Beillesztést, amely azt leemeli onnan. A felhasználó Beillesztés parancsára (CTRL+V, vagy SHIFT+INS) a vágólapon lévő objektum lemásolódik, de annak tartalma nem változik a következő másolásig, illetve kivágásig.

4. Az írásjeleknek az előttük álló szavakhoz kell tapadniuk, és utánuk egy szóközt kell írni a helyesírási szabályok szerint. A szöveg sorokba tördelését a program végzi, nem szabad felesleges Bekezdésjeleket (ENTER) használni. A bekezdés első sorában ne írjunk felesleges szóközöket, helyette alkalmazzuk a Bekezdés / Első sor behúzása funkciót.

Formázás

93. oldal

1. Félkövér, aláhúzott, dőlt betűstílus és betűméret–növelés.

2. Felsorolás, első sor behúzás, igazítás: sorkizárt.

3. A tipográfiában ezt nevezik árvasornak. A szövegszerkesztő programokban a bekezdések tördelésével állítható, hogy az árvasorokat automatikusan kerüljük el.

Beállítások

96. oldal

1. A szövegállományhoz nem a megfelelő nyelv van beállítva, vagy hiányzik, nem elérhető a megfelelő szótárprogram.

2. Igen, a nyelvi ellenőrzést akár szavanként is végezhetjük.

3. A szövegszerkesztő csere funkciójával a szorosan egymás után következő két bekezdésjelet egyre cseréljük a teljes dokumentumban. Ezt az eljárást addig ismételjük, amíg a cserék száma nulla nem lesz.

Képek és grafikák a dokumentumban

97. oldal

1. A vektoros.

2. A csoportba foglalt rajzelemek már csak együtt szerkeszthetők és mozgathatók.

3. A képet tartalmazó állomány nem épül be a szövegállományba, csak egy hivatkozást tárol.

Az oldalbeállítások és a szakaszformázások

101. oldal

1. A tájolás azt határozza meg, hogy milyen lesz az írásirány a papíron.

2. Az oldalszám az élőfejben vagy az élőlábban, a lábjegyzet a szövegtükör alján helyezhető el.

3. A címoldalon a vízszintes igazítás mellett alkalmazzon függőleges igazítást is.

A táblázatok

105. oldal

1. Sporteredmények, személyi adatok, órarend,...

2. Egy 3 soros és 3 oszlopos táblázatban cellaegyesítés vízszintesen és függőlegesen, majd cella igazítása alkalmazásával.

3. Oszlopszélesség, cellakitöltés, szegélyállítás.

A stílusok alkalmazása

107. oldal

1. A stílusformázási gyűjtemény.

2. A karakter-, a bekezdés-, a táblázat- és a listastílus.

3. Alap beállításként a Címsor 1, Címsor 2 és a Címsor 3 stílusú bekezdések kerülnek a tartalomjegyzékbe.

A körlevél készítése

109. oldal

1. Az adatforrás szerkesztése, a törzsdokumentum írása és az egyesítés.

2. A törzsdokumentum megszólítás mezőjét formázzuk.

3. Az adatforrásban.

A nyomtatás előkészítése és végrehajtása

110. oldal

1. A valódi nyomtatás előtt megnézhetjük a dokumentum látványát, ellenőrizhetjük a tördelést.

2. A nyomtatási tartomány, a példányszám, a nyomtatás minősége.

3. A nyomatási sorból a megfelelő nyomtatási tételt töröljük.