Irány az ECDL

Vissza

# 2. Operációs rendszerek

## Feladatok

Az operációs rendszer és környezete

41. oldal

1. Mit nevezünk szabványnak, illetve protokollnak?

2. Milyen komponensei vannak az operációs rendszereknek?

3. Melyek a rendszermag feladatai?

4. Mit nevezünk API-nak, mi a funkciója?

5. Vizsgálja meg, milyen szervizprogramokat kapott az operációs rendszerhez!

Az operációs rendszer típusai

42. oldal

1. Mit értünk azon, hogy az operációs rendszer multiprogramozható?

2. Milyen tulajdonságai vannak a többfeladatos rendszereknek?

3. Mit nevezünk elosztott rendszernek?

4. Milyen tulajdonságai vannak a valós idejű operációs rendszereknek?

5. Futtassa a Feladatkezelő szervizprogramját és nézze meg, milyen feladatok futnak. Keressen egy rendszerfolyamatot is. Melyik folyamat használja legtöbbet a processzort?

Fejlődéstörténet

46. oldal

1. Mit értünk szoftverkrízis alatt?

2. Milyen problémák adódnak a hardver és az operációs rendszer illesztésekor?

3. Mit jelent az, hogy az operációs rendszer „hordozható”?

4. Jellemezze röviden a Linux operációs rendszert!

5. Milyen tulajdonságai voltak a mikrogépes DOS operációs rendszernek?

6. Sorolja fel röviden a UNIX tulajdonságait!

7. Mi jellemzi a mai nagygépes operációs rendszereket?

8. Mit értünk virtuális gép alatt?

9. Mit értünk azon, hogy a Java programnyelv „hordozható”?

10. Hogyan készítene a saját gépére Java VM-et?

A fontosabb rendszerkomponensek

56. oldal

1. Mit értünk többszálú működés alatt?

2. Nézze meg, mi a neve a számítógépének, mekkora a fizikai operatív tár mérete.

3. Mekkora számítógépén a virtuális memória mérete?

4. Nézze meg, milyen eszközök használnak megszakításokat.

5. Milyen monitorillesztő kártya van a gépében?

6. Mit jelent a PnP technika?

7. Hogyan csatolhatunk egy perifériát a rendszerhez?

8. Ha gépe helyi hálózathoz csatlakozik, milyen protokollt használ?

9. Hogyan tudja a nemzeti sajátosságokat (dátum formája, pénznem stb.) beállítani a rendszerben?

10. Mi a szerepe a rendszerhéjnak?

11. Mit nevezünk promptnak?

12. Hogyan tudná eldönteni, hogy van-e a gépén DOS VM?

13. Nyisson meg egy alkalmazást. Nevezze meg az ablak elemeit.

14. Keressen gyermekablakokat a saját operációs rendszerében.

15. Mozgassa el és méretezze át a Word alkalmazásablakát. Próbálja meg csak billentyűzetről is.

16. Keresse meg az összes gyermekablakot a Word Megnyitás dialógusablakában.

17. Döntse el, melyik ablak a tulajdonosa - ha van ilyen - a Word Keresés dialógusablakának.

18. Döntse el, hogy felső szintű ablakok-e a Word Fájl menüjének Új, Megnyitás és Mentés ablakai?

19. Mozgassa el és méretezze át a Word Nyomtatás dialógusablakát.

20. Vizsgálja meg a Word Csere dialógusablakát, hogy kizárólagos-e vagy sem.

21. Keressen vezérlőket, vizsgálja meg a működésüket.

22. Keressen tiltott ablakokat.

23. Ha minden ablakot félretett a Tálcára, hogyan dönti el, hogy melyikük az aktív?

24. Cserélje le a tapétát az Asztalon.

25. Tegyen fel egy képernyővédőt és állítsa be a működését.

26. Vizsgálja meg, milyen nézetei vannak a katalógusoknak, majd az összes ablak nézetét állítsa be az Önnek tetsző módon.

27. Hozzon létre egy új mappát, majd tegyen bele egy szövegfájlt, ami a saját nevét tartalmazza és egy parancsikont, ami a Word-öt indítja.

28. Nyisson meg egy alkalmazást a számítógépén. Próbálja ki a megnyitást ikonról, ha van parancsikonról, társított dokumentumról és a parancssorból is.

29. Társítsa a txt kiterjesztésű fájlokhoz a Word-öt. Egy próba után állítsa vissza a txt fájlok társítását az eredetire.

30. Nyisson meg egy katalógust a merevlemezen. Próbálja ki a csoportos kiválasztást összefüggő és nem összefüggő területeken is.

31. Keresse meg, hol tudja beállítani a lomtár méretét.

32. Keresse meg és törölje a merevlemezén az összes tmp kiterjesztésű fájlt.

33. Mi történik, ha egy fájlt vagy mappát egy meghajtón belül vonszolunk át az egérrel?

34. Mi történik, ha egy fájlt vagy mappát meghajtók között vonszolunk át az egérrel?

35. Keresse meg a Súgóban a beágyazásról, illetve a csatolásról szóló segédleteket.

36. Keressen bmp kiterjesztésű képeket a számítógépén. Készítsen másolatot róla és ezt csatolja egy Word dokumentumhoz. Hogyan tud meggyőződni róla, hogy valóban csatolás történt?

37. Nyisson meg a rendszerhéjról egy új Word dokumentumot, és ágyazza bele a képernyőképet.

38. Nyisson meg a rendszerhéjról egy új Word dokumentumot és ágyazza bele az aktív ablak képét.

39. Mit jelent a három pont a menüparancsok után?

40. Hogyan kérhet helyi menüt az egérrel és hogyan a billentyűzettel?

41. Milyen parancscsoportokat használnak a főablakok menüsorában?

42. Milyen parancstípusok vannak a Fájl menüben?

43. Milyen parancscsoportok vannak a Szerkesztés menüben?

Párbeszéd a rendszerrel, az egér és a billentyűzet

60. oldal

1. Mit értünk grafikus terminálon, illetve munkaállomáson?

2. Mit nevezünk holtpontnak, mikor következhet be?

3. Hogyan szüntethetjük meg a holtpont állapotot többfeladatos rendszerekben?

4. Mit értünk szinkron üzeneten?

5. Mit értünk aszinkron üzeneten?

6. Keresse meg az egér beállításaihoz tartozó dialógusablakot.

7. Milyen fontosabb alakjai lehetnek az egérkurzornak?

8. Próbálja ki az egérműveleteket a megadott táblázat segítségével.

9. Hogyan lehet beállítani a kettős kattintás sebességét?

10. Keresse meg a billentyűzet beállításához tartozó dialógusablakot.

11. Mi a szerepe a billentyűfókusznak?

12. Milyen objektum kaphatja meg a billentyűfókuszt?

13. Mit nevezünk virtuális billentyűkódnak?

14. Próbálja ki a fontosabb gyorsbillentyűket a táblázat alapján.

Fájlok

67. oldal

1. Vizsgálja meg, hogy kell-e töredezettség-mentesítést végezni a merevlemezen. Ha igen, tegye meg. (Vigyázzon, ez nagyon soká eltarthat!)

2. Formázzon meg egy floppy lemezt. Milyen fájlrendszert tesz rá az operációs rendszer?

3. Ha van lehetősége, próbáljon ki egy partíciómenedzsert és egy merevlemez formázást is. Ha először tesz ilyet, csak (tanári) segítséggel tegye!

4. Nézze meg, hogy mi a katalógusneve a Word programnak.

5. Próbálja ki az abszolút és relatív hivatkozást a parancssor felületen. Indítsa a Word programot a \dokument and settings\Felhasználó mappából.

6. Hozza létre a 16. ábrán látható katalógusszerkezetet.

7. Vizsgálja meg a társítást a rendszerében. Írja ki a felismert fájltípusok kiterjesztéseit.

8. Nézze meg a fájlok tulajdonságait programok, adatfájlok, illetve parancsikonok esetén.

9. Nézze meg egy fájlkatalógus tulajdonságait.

10. Nézze meg, milyen fájlrendszer van a merevlemezén.

11. Írjon CD-t. Ha lehet, újraírhatót. Állítsa be a fájlrendszert, hogy az ékezetes neveket is használhassa.

12. Csomagoljon be néhány állományt valamilyen tömörítővel, majd bontsa ki a tömörített állományt egy új mappába.

13. Keressen egy bmp típusú képet. Egy képfeldolgozó programmal nézze meg, majd mentse el jpg formátumban, különböző tömörítések mellett. Hasonlítsa össze a fájlok méreteit. Nézze meg őket újra.

Nyomtatás helyi és hálózati eszközökön

69. oldal

1. Nyissa meg a Nyomtatás párbeszédablakot. Értelmezze az ablak elemeit.

2. Nézze meg a nyomtató beállítási lehetőségeit. (A Nyomtatás dialógusablak Tulajdonságok vagy az Egyebek parancsait nézze meg).

3. Egy dokumentum Oldalbeállítási lehetőségei függnek-e a nyomtatótól?

4. Készítsen egy rövid szövegfájlt bármilyen szövegszerkesztővel és kérjen fájlba nyomtatást. A nyomtatófájlt a szövegszerkesztőtől függetlenül nyomtassa ki.

5. Nyissa meg a Nyomtatásfigyelőt, állítsa be úgy a nyomtatási sort, hogy az tartsa vissza a következő feladatot. Eztán küldjön nyomtatásra egy dokumentumot, nézze meg az adatait a monitorral, majd indítsa el a nyomtatását.

6. Nézze meg, hogy nyomtatási feladatai milyen formátumúak lesznek ha a dokumentum nem adja meg a típust.

A rendszer indítása és leállítása, a be- és kijelentkezés

71. oldal

1. Csatoljon egy Flash drive-ot a géphez. Nézze meg a katalógusát, majd távolítsa el. Figyelje meg, hogyan reagál a rendszer a műveletekre. (Az USB csatolókon ezt a rendszer leállítása nélkül megteheti!)

2. Miért van szükség a bejelentkezési eljárásra?

3. Miért kell szabályosan leállítani a gépet?

4. Ezt a feladatot csak tanári segítséggel végezheti el! Lépjen be a BIOS beállító programjába. Nézze meg, hogy milyen sorrendben keresi a BIOS a betöltendő rendszert, majd lépjen ki a beállító menüből.

5. Hogyan tudja törölni a rendszer által szabályos kikapcsoláskor feljegyzett visszaállítási pontokat?

A vírusok, férgek és más kártékony programok

74. oldal

1. Milyen vírusfajtákat ismer?

2. Mit nevezünk programféregnek?

3. Hogyan védekezhetünk a programférgek ellen?

4. Mit nevezünk kémprogramnak?

5. Mit nevezünk trójai programnak?

6. Mit nevezünk minta szerinti víruskeresésnek?

7. Mit nevezünk heurisztikus víruskeresésnek?

8. Futtasson le a gépén egy víruskeresőt. Állítsa be a keresési módokat és feltételeket.