Irány az ECDL

Vissza

# 4. Táblázatkezelés

## Feladatok

Bevezetés

111. oldal

1. Soroljon fel néhány (a fentiektől különböző) esetet, amikor táblázat elkészítésére szövegszerkesztőt, táblázatkezelőt, illetve adatbázis-kezelő programot használna!

2. Az Ön gépén milyen táblázatkezelő program van telepítve? Ennek mely verziója?

Alapfogalmak

114. oldal

1. Mi lesz a 256. oszlop jele? Határozza meg, majd ellenőrizze le az Ön által használt táblázatkezelő programban!

2. Nézze meg, hogy az Ön által használt táblázatkezelő programban hány sor áll rendelkezésre!

3. Mi a címe annak a cellának, amely a 13. sor 7. oszlopában helyezkedik el?

4. Mit nevezünk aktív cellának?

5. Hány cellát foglal magába a C3:F12 tartomány?

6. Mi a különbség a munkalap és a munkafüzet között?

A táblázat szerkesztése

118. oldal

1. Milyen típusúak lehetnek a cellákba beírt adatok? Ezek között mi a különbség?

2. Mi a különbség a cellatartalom törlése és a cella törlése között?

3. Ismételje át a másolás és a kivágás (áthelyezés) műveletét!

4. Mire szolgál az irányított beillesztés?

5. Hogyan használjuk a kitöltés funkciót?

6. Nézze meg, hogy az Ön által használt táblázatkezelő programban milyen automatikus kitöltési lehetőségek vannak!

A táblázat formázása

122. oldal

1. Soroljon fel néhány olyan szövegformázási módot, amely a szövegszerkesztőkben nem állt rendelkezésre!

2. Soroljon fel gyakran használatos számformátumokat!

3. Mire szolgál a tudományos számformátum?

4. Mikor használunk egyéni számformátumokat?

5. Egy táblázat A1-es és A2-es cellájában 2 látszik. Az A3-as cellában összeadtuk az A1-es és A2-es cellákat, és eredményül 5-öt kaptunk! Hol lehet a hiba? Vagy 2+2 mégis 5?!

Képletek

126. oldal

1. Mire kell vigyázni a képletek írásánál?

2. Mi a különbség a relatív, az abszolút és a vegyes hivatkozás között?

3. Hogyan lehet a cellacím egy koordinátáját rögzíteni?

4. Az E3-as cellába a következő képletet írjuk: =D3*B$2. Hogyan változik a képlet, ha átmásoljuk az E5-ös, illetve az F6-os cellába?

Függvények

134. oldal

1. Keresse meg, hogy az Ön által használt táblázatkezelő programban az említett függvények mely kategóriában találhatók, és mi a pontos nevük!

2. Mi a különbség a DARAB és a DARAB2 függvények között?

3. Az A1-es cellába beírunk egy számot. A B1-es cellában pedig azt szeretnénk jelezni, hogy a beírt szám pozitív vagy negatív-e. Oldja meg a feladatot egyetlen függvény segítségével! (Vigyázat: a 0 sem nem pozitív, sem nem negatív, hanem nulla!)

4. Van-e különbség a következő két kifejezés eredménye között? Ha igen, mi?

=ÁTLAG(A1:D1) illetve =(A1+B1+C1+D1)/4

5. Hogyan szerepeltethetünk nem összefüggő területet a függvények argumentumai között? Próbálja meg összegezni és átlagolni az A1:D1 és a B3:B5 tartományokat!

6. A ponthatárok ismeretében a jegyeket a HA-függvény segítségével is meghatározhatjuk, nem kell feltétlenül a KUTAT-ot használnunk. Hogyan?

Hibajelzések képletek és függvények használata esetén

135. oldal

1. Mire utal, ha a cellában ezt látjuk: ######?

2. Mikor lép fel a #ZÉRÓOSZTÓ hiba, és hogyan lehet kijavítani?

3. A legtöbb táblázatkezelő program biztosít egy függvényt arra, hogy leellenőrizzük, hogy egy cella értéke hibás-e vagy sem (hibajelzést tartalmaz-e vagy sem). Ezzel pl. megvalósítható az, hogy ha az átlagolandó terület nincs kitöltve, akkor ne a #ZÉRÓOSZTÓ üzenet kerüljön a cellába, hanem maradjon az értéke üres. Nézzen utána, hogy az Ön által használt táblázatkezelő rendszerben milyen módon lehet ezt megoldani!

4. Nézze meg, milyen más hibajelzések vannak az Ön által használt táblázatkezelő programban! Használja a program súgóját!

Diagramkészítés

139. oldal

1. Melyek a leggyakrabban használt diagramtípusok? Mikor használná ezeket?

2. Hol helyezkedhetnek el az elkészült diagramok?

3. Egy elkészült diagramot milyen módon tud formázni?

4. Milyen hibákat vesz észre az alábbi diagramokon?

5. Az alábbi két diagramon ugyanazokat az adatokat ábrázoltuk, első ránézésre mégis máshogyan néznek ki. Mi okozza a különbséget? Melyik diagram sugall téves következtetéseket?

Adatbázis-kezelő funkciók

144. oldal

1. Mit jelentenek az alábbi fogalmak: adatbázis, rekord, mező?

2. Mikor célszerű adatbeviteli űrlapot használnunk?

3. Mit jelent az, hogy több szempont szerint rendezünk?

4. Mi okozhatta, hogy rendezés után összekavarodtak az adataink?

5. Mikor használunk AutoSzűrőt, és mikor Irányított szűrőt?

6. Milyen módon lehet szűrőfeltételeket összekapcsolni?

A táblázatok nyomtatása

144. oldal

1. Táblázatunk szélső oszlopa egy másik oldalra csúszott át. Hogyan érhetjük el, hogy egy oldalra kerüljön az egész táblázat?

2. Milyen jellemzők kerülhetnek a táblázat élőfejébe, illetve az élőlábba?

3. Soroljon fel néhány olyan oldaljellemzőt, amely csak a táblázatoknál használható!