Irány az ECDL

Vissza

# 1. Információ-technológiai alapismeretek

## Feladatok

Hardver

Az információtechnológia néhány alapfogalma

7. oldal

1. Adjon olyan hétköznapi életünkben előforduló példát, amikor közvetlenül vagy közvetetten számítógépet használunk, de az nem személyi számítógép!

2. Sorolja fel azokat a fogalmakat, amelyek egy Neumann-elvű számítógépre jellemzőek!

3. Melyik állítás helyes?

a) 32 bit > 6 byte

b) 1 440 MiB < 1 GiB

c) 24 KiB > 24 000 byte

d) 4 TiB = 4096 GiB

4. Ha növekvő sorrendbe szeretnénk tenni a következő mennyiségeket, akkor melyik a helyes sorrend?

a) 1 GiB, 750 MiB, 100 000 KiB

b) 100 000 KiB, 1 GiB, 750 MiB

c) 100 000 KiB, 750 MiB, 1 GiB

d) 750 MiB, 100 000 KiB, 1 GiB

5. Melyik állítás igaz a bitre?

a) Az információ mértékegysége.

b) 1 karakter tárolására alkalmas.

c) Kétféle értéket vehet fel.

d) Adattárolásra használt alkatrész.

6. Melyik állítás igaz a byte-ra?

a) Az információ mértékegysége.

b) 1 segítségével 256 karakter különböztethető meg.

c) 1 byte = 8 bit.

d) 2 byte segítségével több mint 1000 dolgot lehet megkülönböztetni.

7. Melyik állítás igaz?

a) A mai számítógépek nem rendelkeznek központi műveletvezérlő egységgel.

b) A személyi számítógépekben a végrehajtandó utasítások és az adatok azonos területen tárolódhatnak.

c) Egy kettes számrendszerbeli számjegy az elektromos alkatrészekben nyolc jól megkülönböztethető feszültségszinttel reprezentálható.

d) Egy személy nemét 1 bit mennyiségű információval adhatjuk meg.

A mai személyi számítógépek

12. oldal

1. Milyen feladatokhoz használható ROM, és milyen feladatokhoz RAM?

2. Mi a leglényegesebb különbség az SDRAM és a DDR SDRAM között?

3. Számítással indokolja meg, hogy a 400 MHz-es DDR SDRAM-ot miért hívják PC 3200-as memóriának!

Alaplap

13. oldal

1. Milyen feladatokat lát el az alaplap?

2. Soroljon fel legalább három – az alaplapon található – csatolót! Adja meg az adatátviteli sebességüket is!

3. Adjon meg legalább két lényeges különbséget az USB 2.0 és a FireWire-csatoló között!

4. Miért fontos, hogy a PCI-csatoló milyen frekvenciájú órajellel működik?

Háttértárak

16 oldal

1. Soroljon fel mágneses elvű háttértárakat!

2. Soroljon fel háttértárakat, melyeket adatok archiválására szoktak használni!

3. Mely háttértárak tartalma nem változtatható meg az első írás után?

4. Mennyi adat fér el a különböző DVD lemezeken?

5. Hasonlítsa össze napjaink merevlemezeinek és streamer kazettáinak tárolókapacitását!

Perifériák

Bemeneti eszközök

18. oldal

1. Melyek a számítógép elsődleges adatbeviteli eszközei?

2. Milyen eszközök segítségével lehet képet digitalizálni, és ezzel a számítógépes feldolgozás számára előkészíteni?

3. Milyen eszközöket használhatunk számítógépes játékok irányítására?

Kimeneti eszközök

21. oldal

1. Miért jó egy számítógéphez 6–8 hangszórót csatlakoztatni?

2. Milyen jellemző értékeket szoktak megadni egy monitornál?

3. Vásárlásakor milyen szempontok figyelembevételével érdemes nyomtatót választani?

Be- és kimeneti eszközök

22. oldal

1. Soroljon fel be- és kimeneti eszközöket!

2. Mi az adási sebesség mértékegysége?

3. Mikor egyenlő 1 baud 1 bit/másodperccel?

4. A különböző modemekkel milyen adatátviteli sebesség érhető el?

5. Egy fájl mérete 1,5 MiB. A különböző elterjedten használt ethernet-technológiák esetén minimálisan mennyi idő alatt juthat az egyik számítógépről a másikra? Számítással igazolja állítását!

6. 1 500 Kbps sebességű ADSL-kapcsolat teljes sávszélességét egy 25,5 MiB-os fájl letöltésére használjuk. A letöltés ideje alatt hagyományos analóg vonal esetében maximum mekkora fájl tölthető le? Számítással igazolja állítását!

Szoftver

Felhasználói programok

24. oldal

1. Mi tartozik a hardverhez?

2. Mi tartozik a szoftverhez?

3. Milyen csoportokba sorolhatók a szoftverek az ellátandó feladatuk alapján?

4. Soroljon fel legalább három különböző hálózati operációs rendszert!

5. Miért használnak a programoknál verziószámokat?

Hálózati ismeretek

32. oldal

1. Sorolja fel a számítógépes hálózatok kialakításának előnyeit!

2. Mi a közös a következő fogalmakban? koax, mikrohullám

3. Melyik kiterjedésű hálózatra jellemzőek az alábbiak? Nagy földrajzi kiterjedés, szélessávú adatátvitel.

4. Miben különbözik a következő két fogalom? Internet, Intranet

5. Mi a hálózati topológia? Soroljon fel három topológiát!

6. Párosítsa össze a megfelelő fogalmakat!

A) Szerver-kliens |  | Működtetéséhez szakember kell
B)Egyenrangú hálózat |  | Korlátozott gépszám
|  | Mindenki a saját gépéért felelős
|  | Novell NetWare
|  | Nincs kitüntetett szerepűgép

7. Mi a protokoll?

8. Töltse ki a hiányzó részeket!

WWW |
| Szöveges üzenetek küldése, fogadása
FTP |
| Terminál

9. Hány részből áll az IP cím?

10. Minek a jelölése az org?

11. Adja meg, mi Magyarország DNS országkódja!

12. Mit jelent a http: az URL címben?

Adatvédelem és szerzői jogok

35. oldal

Olvassa el valamelyik ingyenes e-mail cím- és társzolgáltató adatvédelmi nyilatkozatát!

Szerzői jog

38. oldal

1. Ki tárolhatja az Ön személyes adatait?

2. Mikor másolhat le egy szoftvert?

3. Mikor másolhat le egy szoftvert tetszőleges példányban?

4. Mi a különbség a programokhoz kapcsolódó technikai és jogi védelem között?

5. Amennyiben egy programhoz tartozó licencszerződés nem tér ki rá, visszafejthető-e egy program kódja?

6. Módosítható-e egy freeware program?